Na temelju članka 12. stavka 3. Zakona o ustanovama i članka 32. Statuta Grada Šibenika (Službeni glasnik Grada Šibenika, broj 8/10, 5/12, 2/13, 2/18, 8/18-pročišćeni tekst i 2/20) u vezi s člankom 122. stavkom 2. Zakona o vatrogastvu („Narodne novine“, broj 125/19), Gradsko vijeće Grada Šibenika, na 25. sjednici od 14. prosinca 2020. godine, donosi

**ODLUKU**

**o osnivanju Javne vatrogasne postrojbe Grada Šibenika**

**I UVODNE ODREDBE**

1. Utvrđuje se da je Vatrogasna postrojba – postaja Ministarstva unutarnjih poslova – Policijske uprave Šibensko – kninske, sa sjedištem u Šibeniku, Ulica Put groblja, broj 2, sukladno članku 56. Zakona o vatrogastvu, s danom 01. siječnja 2000. godine nastavila s radom kao Javna vatrogasna postrojba Grada Šibenika.
2. Ova odluka smatra se osnivačkim aktom, kojim se uređuje status i ustrojstvo javne vatrogasne postrojbe iz točke 1. ove odluke, tako da se ona s danom 01. siječnja 2000. godine ustrojava i nastavlja rad kao javna ustanova u vlasništvu Grada Šibenika, a kao pravni sljednik postaje Ministarstva unutarnjih poslova – Policijske uprave Šibensko – kninske, iz točke 1. ove Odluke sa sjedištem u Šibeniku, za obavljanje vatrogasne djelatnosti na području Grada Šibenika (u daljnjem tekstu: Javna vatrogasna postrojba).

**II TEMELJNE ODREDBE – STATUS I USTROJSTVO USTANOVE**

1. ***Naziv i sjedište osnivača Javne vatrogasne postrojbe***
2. Osnivač Javne vatrogasne postrojbe je Grad Šibenik (OIB: 55644094063), sa sjedištem u Šibeniku, Trg palih branitelja domovinskog rata, broj 1 (u daljnjem tekstu: Osnivač).
3. ***Naziv i sjedište Javne vatrogasne postrojbe***
4. Naziv Javne vatrogasne postrojbe je: Javna vatrogasna postrojba grada Šibenika.

Skraćeni naziv Javne vatrogasne postrojbe je: JVP grada Šibenika.

1. Sjedište Javne vatrogasne postrojbe je u Šibeniku, Ulica Put groblja, broj 2.
2. ***Djelatnost Javne vatrogasne postrojbe***
3. Djelatnost Javne vatrogasne postrojbe je sudjelovanje u provedbi preventivnih mjera zaštite od požara i tehnoloških eksplozija, gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodama i opasnim situacijama te obavljanje drugih poslova u nesrećama, ekološkim i inim nesrećama, a provodi se na kopnu, moru, jezerima i rijekama.

Djelatnosti koje Javna vatrogasna postrojba obavlja, a koje se ne smatraju vatrogasnom djelatnošću su:

1) Pružanje usluga vatrogasnih (protupožarnih) osiguranja i tehničke zaštite,

2) Pregled, servisiranje i ispitivanje vatrogasne i druge opreme iz djelatnosti (servis vatrogasnih aparata i servis dišnih aparata),

3) Pružanje usluge najma prostora,

4) Pružanje usluge prijevoza vode,

5) Pružanje usluge nadzora nad vatrodojavnim sustavom,

6) Iznajmljivanje vatrogasne opreme,

7) Osposobljavanje i usavršavanje vatrogasnih kadrova,

8) Pripremanje i organizacija seminara iz djelatnosti,

9) Izdavanje knjiga, skripti i ostalih stručnih publikacija iz djelatnosti.

1. Pored djelatnosti navedenih u točki 6., odnosno djelatnosti upisanih u sudski registar, Javna vatrogasna postrojba može obavljati i druge djelatnosti, ako se one u manjem opsegu ili uobičajeno obavljaju uz upisanu djelatnost.

Djelatnosti koje se ne smatraju vatrogasnom djelatnošću, Javna vatrogasna postrojba može obavljati ako se time ne umanjuje intervencijska spremnost Javne vatrogasne postrojbe.

1. Javna vatrogasna postrojba vatrogasnu djelatnost obavlja na području Grada Šibenika.
2. Javna vatrogasna postrojba, djelatnost iz točke 6. obavlja kao javnu službu, a djelatnosti iz točke 6. podtočke 1. – 9. obavlja kao gospodarsku djelatnost.
3. ***Tijela Javne vatrogasne postrojbe, upravljanje i vođenje poslova***
4. Tijela Javne vatrogasne postrojbe su:
5. Vatrogasno vijeće,
6. Zapovjednik.
7. Vatrogasno vijeće ima pet članova, od kojih jednog člana imenuje Hrvatska vatrogasna zajednica, jednog člana imenuje vatrogasna zajednica županije, jednog člana imenuje vatrogasna zajednica grada, jednog člana imenuje Osnivač, a jednog člana – predstavnika radnika u Vatrogasnom vijeću, imenuje i opoziva Radničko vijeće Javne vatrogasne postrojbe, odnosno radnici neposrednim i tajnim glasovanjem, u skladu sa Zakonom o radu.

Predsjednika Vatrogasnog vijeća bira Vatrogasno vijeće iz reda svojih članova većinom glasova.

Mandat predsjednika i članova Vatrogasnog vijeća traje pet godina, a mogu se razriješiti, odnosno opozvati i prije isteka mandata, ako tijelo nadležno za izbor, odnosno imenovanje to ocijeni potrebnim.

Članovi Vatrogasnog vijeća nemaju pravo na naknadu.

1. Predsjednik Vatrogasnog vijeća saziva i vodi sjednice te potpisuje akte koje donosi Vatrogasno vijeće, a u pitanju odlučivanja ima položaj člana.
2. Vatrogasno vijeće pravovaljano raspravlja i odlučuje kad je na sjednici prisutna natpolovična većina ukupnog broja članova Vatrogasnog vijeća.

Vatrogasno vijeće odluke donosi natpolovičnom većinom prisutnih članova, osim u slučajevima donošenja Statuta, financijskog plana i financijskog izvještaja, kad odluke donosi natpolovičnom većinom ukupnog broja članova Vatrogasnog vijeća.

1. Vatrogasno vijeće:
2. Donosi Statut, uz prethodnu suglasnost Osnivača,
3. Donosi opće akte, na prijedlog Zapovjednika,
4. Predlaže Osnivaču statusne promjene, promjenu ili proširenje djelatnosti, osim vatrogasne djelatnosti, te promjenu naziva i sjedišta Javne vatrogasne postrojbe,
5. Raspisuje natječaj te utvrđuje prijedlog za imenovanje Zapovjednika,
6. Donosi programe rada i razvoja, na prijedlog zapovjednika, i nadzire njihovo provođenje,
7. Donosi financijski plan i godišnji financijski izvještaj,
8. Raspravlja i odlučuje o izvješću zapovjednika o radu Javne vatrogasne postrojbe,
9. Odlučuje o stjecanju, opterećivanju i otuđenju imovine čija vrijednost iznosi od 50.000,00 kn do 200.000,00 kn,
10. Odlučuje o stjecanju, opterećivanju i otuđenju imovine čija vrijednost prelazi 200.000,00 kn, uz prethodnu suglasnost nadležnog tijela Osnivača,
11. Odlučuje o prigovorima na akte od strane zapovjednika,
12. Donosi odluke u drugom stupnju u predmetima u kojima se odlučuje o pojedinim pravima radnika,
13. Obavlja i druge poslove u skladu sa Zakonom o vatrogastvu, Zakonom o ustanovama, Statutom i općim aktima Javne vatrogasne postrojbe.
14. Zapovjednik je poslovodni i stručni voditelj Javne vatrogasne postrojbe te u tom svojstvu:
15. Organizira i vodi rad i poslovanje Javne vatrogasne postrojbe,
16. Predstavlja i zastupa Javnu vatrogasnu postrojbu,
17. Poduzima odgovarajuće radnje u ime i za račun Javne vatrogasne postrojbe,
18. Odgovara za zakonitost rada Javne vatrogasne postrojbe,
19. Odgovara za financijsko poslovanje Javne vatrogasne postrojbe,
20. Predlaže plan i program rada Javne vatrogasne postrojbe,
21. Podnosi pisano izvješće o radu Javne vatrogasne postrojbe jednom godišnje Vatrogasnom vijeću,
22. Samostalno donosi odluke u vezi s djelovanjem Javne vatrogasne postrojbe iz svog djelokruga,
23. Samostalno donosi odluke o stjecanju, opterećivanju i otuđenju imovine Javne vatrogasne postrojbe čija vrijednost iznosi do 50.000,00 kn,
24. Donosi odluke u prvom stupnju u predmetima u kojima se odlučuje o pojedinim pravima radnika,
25. Obavlja druge poslove utvrđene Zakonom o vatrogastvu, Zakonom o ustanovama, Statutom i općim aktima Javne vatrogasne postrojbe.

Osim poslova u smislu stavka 1. ove točke, Zapovjednik obavlja i sve odgovarajuće posebne zadatke, u smislu Zakona o vatrogastvu.

Na položaj Zapovjednika na odgovarajući način primjenjuju se odgovarajuće odredbe Zakona o ustanovama, koje se odnose na ravnatelja.

1. Zapovjednik se imenuje na temelju provedenog javnog natječaja.

Mandat Zapovjednika traje pet godina.

Zapovjednik može biti razriješen dužnosti prije isteka vremena na koje je imenovan u slučajevima utvrđenim zakonom.

Odluku o imenovanju i razrješenju Zapovjednika donosi Gradonačelnik, na prijedlog Vatrogasnog vijeća, uz prethodnu suglasnost županijskog vatrogasnog zapovjednika.

1. Natječaj za imenovanje Zapovjednika raspisuje Vatrogasno vijeće.

Natječaj iz stavka 1. ove točke objavljuje se u „Narodnim novinama“, na mrežnim stranicama, pri Zavodu za zapošljavanje te na oglasnim pločama Osnivača i Javne vatrogasne postrojbe.

1. Zamjenik zapovjednika pomaže zapovjedniku u obavljanju odgovarajućih poslova, odnosno obavlja odgovarajuće poslove koje mu zapovjednik povjeri te zamjenjuje Zapovjednika u slučaju njegove odsutnosti i spriječenosti.
2. Za Zapovjednika se može imenovati osoba koja ima odgovarajuće uvjete u smislu Zakona o vatrogastvu.
3. Zapovjednik Javne vatrogasne postrojbe ima zamjenika i pomoćnike te iste imenuje i razrješava. Zapovjednik imenuje zamjenika zapovjednika na mandat od pet godina.

Zapovjednik, iz redova radnika u Javnoj vatrogasnoj postrojbi, imenuje pomoćnike zapovjednika na razdoblje od pet godina. Zapovjednik može imati najviše pet pomoćnika zapovjednika.

1. ***Sredstva Javne vatrogasne postrojbe***
2. Osnivač daje na korištenje Javnoj vatrogasnoj postrojbi građevinu s odgovarajućim zemljištem na adresi Ulica Put groblja 2, 22000 Šibenik upisana u zemljišnoj knjizi Općinskog suda u Šibeniku, k.o. Šibenik, k.č. 5150, površine 514 m2 .
3. Sredstva za rad Javne vatrogasne postrojbe osiguravaju se iz proračuna Osnivača te iz drugih izvora, sukladno Zakonu o vatrogastvu.
4. ***Način raspolaganja s viškom prihoda***
5. Sredstva koja Javna vatrogasna postrojba ostvari vlastitom djelatnošću mogu se koristiti za provedbu vatrogasne djelatnosti i aktivnosti.
6. ***Način pokrivanja manjka prihoda***
7. Eventualni manjak prihoda u poslovanju pokriti će se iz sredstava proračuna Osnivača, polazeći od zakonske obveze Osnivača da solidarno i neograničeno odgovara za obveze Javne vatrogasne postrojbe, sukladno Zakonu o ustanovama.
8. ***Ograničenja glede stjecanja, opterećenja i otuđivanja imovine***
9. O stjecanju, opterećenju i otuđenju nekretnina odlučuje Vatrogasno vijeće, uz prethodnu suglasnost Gradskog vijeća.

O stjecanju, opterećenju i otuđenju imovine čija vrijednost iznosi od 50.000,00 kn do 200.000,00 kn, odlučuje Vatrogasno vijeće, na prijedlog Zapovjednika.

O stjecanju, opterećenju i otuđenju imovine čija vrijednost prelazi 200.000,00 kn, odlučuje Vatrogasno vijeće, uz prethodnu suglasnost nadležnog tijela Osnivača.

O stjecanju, opterećenju i otuđenju imovine koja nije obuhvaćena prethodnim stavcima ove točke, odlučuje Zapovjednik samostalno.

1. ***Međusobna prava i obveze Osnivača i Javne vatrogasne postrojbe***
2. Osnivač davanjem prethodne suglasnosti na Statut Javne vatrogasne postrojbe, imenovanjem člana Vatrogasnog vijeća i Zapovjednika, sudjelovanjem u gospodarenju nekretninama te razmatranjem izvješća o radu Javne vatrogasne postrojbe, poduzima odgovarajuće mjere da se osigura obavljanje djelatnosti Javne vatrogasne postrojbe sukladno Zakonu o vatrogastvu, Zakonu o ustanovama i ovoj odluci.
3. Javna vatrogasna postrojba je dužna uredno i neprekidno obavljati svoju djelatnost i racionalno poslovati, a najmanje jednom godišnje, bez posebnog traženja, dužna je Osnivaču podnijeti izvješće o radu.
4. Javna vatrogasna postrojba ima pravo tražiti od Osnivača da, sukladno njegovoj nadležnosti i objektivnim mogućnostima, osigura odgovarajuća sredstva i druge uvjete za rad Javne vatrogasne postrojbe.
5. ***Poslovi i broj zaposlenih profesionalnih vatrogasaca i drugih osoba***
6. Broj profesionalnih vatrogasaca određuje se sukladno odgovarajućim elementima procjene ugroženosti i plana zaštite od požara, vatrogasnih planova i vatrogasne mreže.

Javna vatrogasna postrojba ima stručnu službu i službu održavanja te pomoćnih poslova.

Poslovi osoba iz stavka 1. i 2. ove točke odrediti će se posebnim aktom.

**III ZAKLJUČNE ODREDBE**

1. Stupanjem na snagu ove Odluke prestaje važiti Odluka o osnivanju Javne vatrogasne postrojbe

(Službeni vjesnik Šibensko-kninske županije, broj 12/99, 9/03, 11/03 i Službeni glasnik Grada Šibenika, broj 11/10, 10/16, 2/20 i 7/20)

1. Ova odluka stupa na snagu osmog dana od dana objave u („Službenom glasniku Grada Šibenika“).

KLASA: 012-03/20-01/18

URBROJ: 2182/01-02/1-20-3

Šibenik, 14. prosinca 2020.

GRADSKO VIJEĆE GRADA ŠIBENIKA

POTPREDSJEDNIK

Stipica Protega,v.r.